This Is Acting

«This Is Acting», ավստրալիացի երգչուհի և հեղինակ-կատարող Սիա Ֆուրլերի յոթերորդ ստուդիական ալբոմը՝ թողարկված 2016 թվականի հունվարի 29-ին Inertia, Monkey Puzzle Records, RCA Records լեյբլներում։ Առաջատար սինգլի՝ «Alive» երգի համահեղինակը դարձել է Ադելը, իսկ ալբոմի պրոդյուսերներն են Greg Kurstin-ը, Դիպլոն, Ջես Շատկինը և Քանյե Ուեսթը։ 
This Is Acting երգի դելյուքս վերահրատարակումը թողարկվել է 2016 թվականի հոկտեմբերի 21-ին լրացուցիչ երեք նոր երգերով՝ «Move Your Body» երգի ռեմիքսը, ինչպես նաև «The Greatest» սինգլի սոլո և Kendrick Lamar-ի հետ համատեղ կատարումները։
Ստացել է «Գրեմմի» մրցանակ լավագույն փոփ-ալբոմի համար։

Պատմություն 
Նախորդ՝ Սիայի 1000 Forms of Fear վեցերորդ ստուդիական ալբոմի հաջողության ալիքից հետո արդեն 2014 թվականի դեկտեմբերին Սիան  հայտնել է Spin ամսագրին, որ ինքն ամբողջությամբ պատրաստել է երկու նոր ձայնագրություններ։ This Is Acting նոր ալբոմի տվյալները նա առաջին անգամ հստակեցրել էի NME  ամսագրին տված հարցազրույցում, որը հրապարակվել է 2015 թվականի փետրվարին։ Այդ հոդվածում նա հաստատել է, որ ալբոմի վրա կատարվող աշխատանքը ավարտվել է, և նրա պարունակությունը ավելին «փոփսային» է, քան իր բոլոր նախորդ աշխատանքները։
Նա նաև խոստովանել է, որ 1000 Forms of Fear ալբոմի և մասնավորապես նրա «Chandelier» սինգլի հաջողությունն է իրեն ոգեշնչել, որ ստեղծի նոր ալբոմը։ Այդ ժամանակ էլ նա հայտարարել է նոր ալբոմի անվանումը. «Ես կանվանեմ այն This Is Acting, քանի որ այդտեղ երգերը գրված են իմ կողմից այլ մարդկանց համար, այդ պատճառով չեմ մտածում, թե «դա այն է, ինչ ես կասեի»։ Դա ավելի շատ նման է խաղի, թատերական ներկայացման։ Դա զվարճալի է»։
2015 թվականի ապրիլին իր երկրպագուների հետ օնլայն շփման ժամանակ, Սիան հաստատել է, որ ալբոմը հավանաբար կթողարկվի 2016 թվականի սկզբին, բայց հնարավոր է նաև 2015 թվականի վերջին։ 2015 թվականի սեպտեմբերին Սիան հաստատել է, որ «Alive» առաջատար սինգլը կթողարկվի մեկ ամիս անց, ինչպես նաև ասել է, որ այդ երգն ի սկզբանե գրված է եղել Ադելի համար, սակայն բրիտանացի երգչուհին և համահեղինակը հրաժարվել են դրանից վերջին րոպեին։

Ալբոմը թողարկվել է 2016 թվականի հունվարի 29-ին Inertia, Monkey Puzzle Records և RCA Records լեյբլներում։ Սկավառակը դեբյուտացվել է ամերիկյան Billboard 200 հիթ-շքերթի № 4-ում 81,000 ալբոմին համազոր օրինակների վաճառքով (68,000 ալբոմների իսկական վաճառք), ինչը դարձել է ռեկորդային երգչուհու համար ԱՄՆ-ում)
2017 թվականի հունվարի 1-ին վաճառվել է 904,000 ալբոմին համազոր օրինակ ԱՄՆ-ում։

This Is Acting-ն ստացել է հիմնականում դրական արձագանքներ երաժշտական քննադատների և ինտերնետ-հրատարակությունների կողմից, ինչպիսիք են՝ Billboard, AllMusic, NME, The Independent, The Guardian, Rolling Stone, Slant Magazine, Spin, The A.V. Club հրատարակությունները։

Կենդանի կատարումներ 
2015 թվականի նոյեմբերի 7-ին Սիան ներկայացրել է «Alive» և «Bird Set Free» երգերը Saturday Night Live հեռուստաշոում. էպիզոդը եղել է Դոնալդ Թրամփի մասնակցությամբ, որը հայտարարել է երգչուհու կատարումը։
2015 թվականի դեկտեմբերի 1-ին նա կատարել է «Alive» երգը The Ellen DeGeneres Show և The Voice շոուներում, իսկ հետո կատարել է "Alive" երգը Մեծ Բրիտանիայի The X Factor նախագծում (դեկտեմբերի 6)։
Դեկտեմբերի 11-ին Սիան հայտնվել է The Graham Norton Show շոուում, որտեղ նա երգել է «Alive» երգը դիմակով։
2016 թվականի հունվարի 27-ին Սիան ներկայացրել է «Cheap Thrills» երգը The Tonight Show Starring Jimmy Fallon շոուում։

Երգացանկ 

 Նշումներ
 [a] — լրացուցիչ պրոդյուսեր
 [b] — վոկալային պրոդյուսեր
 [c] — ռեմիքսող

Հիթ-շքերթներ

Հավաստագրեր

Ծանոթագրություններ

Արտաքին հղումներ 
 
  (+տեքստ, սև-սպիտակ ռետրո-տարբերակ Sean Paul-ի մասնակցությամբ)

Սիա Ֆուրլերի ալբոմներ
Անգլալեզու ալբոմներ
RCA Records ալբոմներ